paragraph_text: Neville Marriner (Lincoln, 15. travnja 1924. – London, 2. listopada 2016.) bio je engleski dirigent i violinist. Violinist u više orkestara i komornih sastava, u Londonu 1958. osnovao orkestar Academy of St Martin in the Fields i vodio ga do 2011. Bio je i dirigent Komornog orkestra u Los Angelesu (1969 – 1978.), šef orkestra u Minneapolisu (1979. – 1986.) i orkestra u Stuttgartu (1986. – 1989.). Snimio oko 600 nosača zvuka. Proglašen je engleskim vitezom 1985.